《抵莱阳姜山任柬徐石生即寄之莱州时石生迁掖县丞》
清代·严廷中

生不能具飞而食肉之骨相，又不能遂膏肓泉石之心胸。

吁嗟二者皆不可，惟此抱关击柝或可以追前哲之高风。

髯将军、短主簿，此中人材古无数。君无轻此卑末官，造物视之已为我辈誇奇遇。

君不见昆陵黄仲则，诗才直追李太白。一丞未就身先死，天待诗人只如此，噫，衙官屈宋吾与子。

作者简介：严廷中，字秋槎，宜良人。诸生。官两淮盐运司经历，有《红蕉吟馆诗存》。